als_Latn dik_Latn sag_Latn
SHPËRNDARJE
Përfaqësuesit e Listës “Srpska” në institucionet e Republikës së Kosovës ndonëse për më shumë se një muaj kanë ngrirë aktivitetin politik pas shkarkimit nga detyra të ministrit Aleksandër Jabllanoviq, ata vazhdojnë t’i shfrytëzojnë të gjitha beneficionet shtetërore.
Nëntë deputetët dhe ministrat e këtij subjekti politik në Qeveri po vazhdojnë t’i marrin pagat nga buxheti i Kosovës dhe t’i shfrytëzojnë veturat zyrtare, ndonëse prej fillimit të shkurtit të këtij viti kanë ngrirë aktivitetin e tyre politik në kuadër të institucioneve vendore.
Zyrtarë të Kuvendit të Kosovës i kanë konfirmuar gazetës “Zëri” se jo vetëm nënkryetarja e Kuvendit të Kosovës nga komuniteti serb Jasmina Zhivkoviq, që vazhdon ta marrë pagën e plotë prej gati 2 mijë eurosh, por janë edhe 8 deputetë të tjerë që janë bashkëpartiakë të saj që i marrin pagat e plota mujore prej rreth 1500 eurosh.
Sipas një përllogaritje del se 9 deputetët e Listës Serbe, edhe pse kanë braktisur Kuvendin e Kosovës, brenda muajit “i kushtojnë” Buxhetit të Kosovës më shumë se 13.500 euro.
Nënkryetarja e Kuvendit të Kosovës Duda Balje, i ka konfirmuar gazetës “Zëri” se deputetët e “Srpska”-s vazhdojnë t’i marrin pagat e plota.
Marrin pagat, por jo edhe mëditjet
Ajo ka sqaruar se sipas Rregullores së Punës së Kuvendit ata paguhen me pagë të plotë deri në gjashtë muaj, edhe pse kanë marrë vendim ta braktisin Parlamentin.
“Brenda gjashtë muajve deputetët e Listës Serbe do t’i gëzojnë të gjitha të drejtat e deputetit, pra përfshirë këtu edhe pagën e plotë”, ka thënë ajo, derisa ka sqaruar se nënkryetarja e Kuvendit, që i takon kësaj Liste, Jasmina Zhivkoviq, merr pagë më të madhe sesa të deputetit, sepse kjo parashihet edhe me Rregullore të Punës. Balje ka sqaruar se deputetët e Listës Serbe nuk mund t’i marrin të ardhurat shtesë që parashihet për pjesëmarrje në seanca dhe për punën në komisionet parlamentare.
Nuk janë vetëm ligjvënësit e Listës Serbe që kanë braktisur Parlamentin e Kosovës, por është edhe ministri i Pushtetit Lokal Ljubomir Mariq, i cili ka pezulluar pozicionin e tij.
Zyrtarë nga ky dikaster qeveritar kanë njoftuar se ministri Mariq, jo vetëm që merr pagë të plotë, diku me rreth 1200 euro, por ai ka në dispozicion 24 orë veturën zyrtare, shoferin... etj, që i përdor edhe për udhëtime brenda Kosovës, por edhe në Beograd.
“Ministri Mariq është ministër në Qeverinë e Republikës së Kosovës dhe si i tillë i takojnë të gjitha të drejtat dhe detyrimet, të cilat parashihen për secilin anëtar të kabinetit qeverisës”, ka thënë për “Zërin” zëvendësministri i Pushtetit Lokal Bajram Gecaj.
Sipas tij, tërheqja e përkohshme e Mariqit nuk ndikon në mundësinë dhe të drejtën e shfrytëzimit të këtyre të drejtave.
“Ne jemi në kontakte të vazhdueshme me zyrtarët e Listës Serbe dhe shpresojmë dhe besojmë se ata shumë shpjet do të kthehen në ushtrimin aktiv të funksioneve të tyre”, ka thënë ai.
Jabllanoviq nuk e mori pagën e shkurtit
Përderisa të gjithë përfaqësuesit e Listës Serbe marrin paga nga Buxheti i Kosovës dhe shfrytëzojnë beneficionet që iu takojnë me ligj, kjo nuk vlen edhe për ish-ministrin serb Aleksandër Jabllanoviq.
Një vendim i marrë nga ekzekutivi tregon se ai nuk do të marrë pagë nga Buxheti i Kosovës, derisa nuk ka marrë pagën as për muajin shkurt.
“Me kërkesë të organizatës buxhetore, e cila përfshin formularin për largim i nënshkruar nga personat e autorizuar dhe vendimin për shkarkim në muajin shkurt 2015, Aleksandër Jabllanoviq është larguar nga lista e pagave”, ka thënë për “Zërin” Muharrem Shahini, nga Ministria e Financave.
Ish-udhëheqësi i Shërbimit Informativ të Shqipërisë, Fatos Klosi ka deklaruar se Hashim Thaçi ishte i arrestuar...
Presidentja e Republikës së Kosovës, Atifete Jahjaga, në kuadër të aktiviteteve për shënimin e Javës...
Në mesin e 14 deputetëve të Kosovës që shkojnë sot në Beograd është edhe deputetja e Vetëvendosjes,...
Kryeministri i Republikës së Kosovës, Isa Mustafa, emëroi sot Dalibor Jevtiq, në pozitën e Ministrit për...
Institucionet e Kosovës vlerësojnë se është shënuar progres mjaftë i madh në aspektin e konfiskimit të...
Presidentja e Republikës së Kosovës, Atifete Jahjaga priti sot kryetarin e Aleancës për Ardhmërinë e Kosovës...
Analisti serb Zhivojin Rakoçeviq dhe ish-nënkryetari i Parlamentit të Kosovës Petar Miletiq kanë deklaruar sot se...
Toka e orëve dhe çokollatave është vendi më i lumtur në botë, sipas një sondazhi të ri. Zvicra...
Është mbajtur takimi i tretë në kuadër të dialogut Kosovë - Serbi mes të rinjve të partive politike nga...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn